শিপ্রা ভট্টাচার্য

শিপ্রা ভট্টাচার্য (জন্ম ১৯৫৪) হলেন কলকাতার একজন ভারতীয় শিল্পী। মহিলাদের চিত্রকলা গার্হস্থ্য, শহুরে এবং প্রাকৃতিক পরিবেশের প্রেক্ষাপটে আঁকার জন্য তিনি পরিচিত। তাঁর কাজ ভারতে এবং আন্তর্জাতিকভাবে প্রদর্শিত হয়েছে। শিপ্রা ভট্টাচার্য কলকাতায় জন্মগ্রহণ করেন। তিনি কলকাতা বিশ্ববিদ্যালয় থেকে বিজ্ঞানে স্নাতক ডিগ্রি অর্জন করেন। এরপর তিনি কলকাতার গভর্নমেন্ট কলেজ অফ আর্ট অ্যান্ড ক্রাফটে শিল্পকলা অধ্যয়ন করেন। তিনি কলকাতা বিশ্ববিদ্যালয়ের ভিজ্যুয়াল আর্ট কলেজে শিল্পী শুভপ্রসন্নের নির্দেশনায় শিল্পকলায় তাঁর স্নাতক শিক্ষা চালিয়ে যান। পরে তাঁদের বিয়ে হয়। শিপ্রা ভট্টাচার্য ১৯৮১ সালে তাঁর কাজের প্রদর্শনী শুরু করেন। দিল্লির হ্যাবিট্যাট সেন্টার, কলকাতার টেগোর আর্ট গ্যালারি এবং বিড়লা একাডেমি অফ আর্ট অ্যাণ্ড কালচার সহ তাঁর কাজ সারা ভারতে প্রদর্শিত হয়েছে। আন্তর্জাতিকক্ষেত্রে, তাঁর কাজ পৃথক এবং দলগত দুইভাবেই ব্যাপকভাবে প্রদর্শিত হয়েছে। শিপ্রা ভট্টাচার্য তাঁর প্রথম দিকের কাজগুলিতে কাঠকয়লা এবং টেম্পেরার ভারতীয় কৌশলগুলি ব্যবহার করছিলেন। এই সময়ের চিত্রগুলি জনজীবনে মহিলাদের সম্পর্কিত বিষয়গুলিতে মনোযোগ দেওয়া হয়েছে, বিশেষ করে, তিনি তুলে ধরেছেন বাংলার বাজারগুলির রঙ এবং চিত্র। তাঁর পরবর্তী কাজ প্রাথমিকভাবে ক্যানভাসে তেলে আঁকা। সেগুলি বিষয়বস্তু ঐতিহাসিক এবং পৌরাণিক। শিপ্রা ভট্টাচার্যের কাজের বর্ণনা দিয়ে, দক্ষিণ এশীয় শিল্প ইতিহাসবিদ মার্সেলা সিরহাণ্ডি লিখেছেন যে তিনি ভারতীয় ক্ষুদ্র চিত্রের ঐতিহ্য থেকে অনুপ্রেরণা নেন, সমসাময়িক মধ্যবিত্ত নারীদের জীবনযাপনের অভিজ্ঞতা থেকে আঁকেন। শিল্প সমালোচক এবং লেখিকা মানসী মজুমদার শিপ্রা ভট্টাচার্যের "...উদযাপন এবং পরিপূর্ণতার চিত্র"-তে নারীত্বের চিত্রায়নের প্রশংসা করেছেন, বিশেষ করে তাঁর আঁকা চরিত্রগুলির অভ্যন্তরীণ জীবনের প্রতি তাঁর মনোযোগ উল্লেখ ক'রে। ২০০৬ সালে, ক্যালিফোর্নিয়ার পালো আল্টোতে শিপ্রা ভট্টাচার্যের কাজের একটি প্রদর্শনী নিয়ে মন্তব্য করে, কিউরেটর সুষমা বহল লিখেছিলেন যে তাঁর কাজ "...শান্ত, পরিপূর্ণ এবং অ-উস্কানিমূলক," নারীদের স্বাচ্ছন্দ্যে এবং পুরুষের দৃষ্টি থেকে স্বাধীন রেখে চিত্রিত করা হয়েছে। বাণী বসুর ডার্ক আফটারনুনস -এর একটি সংস্করণ এবং জীবনানন্দ দাশের কবিতার একটি খণ্ড সহ বইয়ের প্রচ্ছদেও শিপ্রা ভট্টাচার্যের শিল্পকর্ম ব্যবহার করা হয়েছে। সাম্প্রতিক প্রকাশনাগুলিতে, তাঁর কাজকে কম-প্রশংসিত হিসাবে বর্ণনা করা হয়েছে, তানিয়া এবং ক্যারল গোয়েল বিজনেস ওয়ার্ল্ডে উল্লেখ করেছেন যে ভট্টাচার্য এবং অন্যান্য মহিলা শিল্পীরা জাতীয় খ্যাতি থাকা সত্ত্বেও ভারতীয় শিল্পীদের বিক্রয় র‌্যাঙ্কিংয়ে অন্তর্ভুক্ত হননি, কারণ বিশ্বব্যাপী তাঁদের কাজে মনোযোগের অভাব রয়েছে, এবং বলেন, "শিপ্রা ভট্টাচার্যের ছবি বর্তমানে তাঁর প্রতিভার চেয়ে কম দামে বিক্রীত হচ্ছে। এখন কিনুন, পরে ফল পাবেন।" তাঁর স্বামী শুভপ্রসন্নের সাথে, শিপ্রা ভট্টাচার্যও আর্টস একর প্রতিষ্ঠা করেছেন, এটি পশ্চিমবঙ্গ রাজ্যের আধুনিক শিল্পের একটি যাদুঘর। "Biography Shipra Bhattacharya"। www.grieb.org। ২০১৭-০৬-২৩ তারিখে মূল থেকে আর্কাইভ করা। সংগ্রহের তারিখ ২০২১-০৩-০৫।  "Shipra Bhattacharya t"। Sanchit Art। ২০২০-০১-০৯ তারিখে মূল থেকে আর্কাইভ করা। সংগ্রহের তারিখ ২০২১-০৩-০৫।  Rau, Rewati (২৩ জুলাই ২০২০)। "Digital makeover"। India Today (ইংরেজি ভাষায়)। সংগ্রহের তারিখ ২০২১-০৩-০৫।  Saran, Mishi (১৯৯৮-০৪-২৪)। "India's Painting Women"। Wall Street Journal (ইংরেজি ভাষায়)। আইএসএসএন 0099-9660। সংগ্রহের তারিখ ২০২১-০৩-০৫।  "Shipra Bhattacharya"। Contemporary Art India। ২০২১-০৯-২৬ তারিখে মূল থেকে আর্কাইভ করা। সংগ্রহের তারিখ ২০২১-০৩-০৫।  "Shipra Bhattacharya"। Saffronart। সংগ্রহের তারিখ ২০২১-০৩-০৫।  Sirhandi, Marcella C. (১৯৯৯)। "Manipulating Cultural Idioms": 40–47। আইএসএসএন 0004-3249। জেস্টোর 777859। ডিওআই:10.2307/777859।  Archive, Asia Art। "Feminine Fantasies: The Art of Shipra Bhattacharya"। aaa.org.hk (ইংরেজি ভাষায়)। সংগ্রহের তারিখ ২০২১-০৩-০৫।  Basu, Bāṇī (২০০৭)। Dark Afternoons (ইংরেজি ভাষায়)। Katha। আইএসবিএন 978-81-89934-06-4।  Das, Jibanananda (২০০৬)। Selected Poems (ইংরেজি ভাষায়)। Penguin Books India। আইএসবিএন 978-0-14-310026-3।  Goyal, Tanya Goyal, Carol। "Women Artists And Their Climb To The Upper Rung"। BW Businessworld (ইংরেজি ভাষায়)। সংগ্রহের তারিখ ২০২১-০৩-০৫।  Goyal, Tanya Goyal, Carol। "Art: More Than Just Artistic Appeal"। BW Businessworld (ইংরেজি ভাষায়)। সংগ্রহের তারিখ ২০২১-০৩-০৫।  Ray, Kunal (২০১৪-০৭-০৩)। "An exclusive edifice"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০২১-০৩-০৫।